Svensken trente med Godset tre dager i forrige uke, og forsterket det inntrykket vi allerede har av ham. Speider Bjørn Petter Ingebretsen har studert flere av kampene 19-åringene har spilt det siste halve året, og assistenttrener Martin Foyston kjenner ham godt fra tiden begge var i Djurgården.

Nå er det klart at Christian Rubio Sivodedov skal spille i Strømsgodset de neste to årene. Han har valgt drakt nummer 13, et nummer Christian har hatt helt siden han var liten.

- Jeg er veldig glad for å være her i Drammen, og har stor motivasjon for å komme i gang. Strømsgodset har tradisjon for å utvikle unge spillere, og det passer meg perfekt. Jeg er ydmyk overfor det som venter i Godset, sier Christian.